
25.
Par satiksmes drošības uzlabošanu Rīgas ielas (galvenais autoceļš A6) un Kalna prospekta krustojumā Ogres valstspilsētā

Ogres novada pašvaldība, izvērtējot satiksmes organizāciju Rīgas ielas (galvenā autoceļa A6, Rīga - Daugavpils) un Kalna prospekta krustojumā Ogrē, konstatē, ka minētais krustojums ir viens no nozīmīgākajiem satiksmes mezgliem Ogres valstspilsētā, kur ikdienā intensīvā plūsmā pārvietojas visa veida transportlīdzekļi, sabiedriskais transports, gājēji un velobraucēji.
Minētajā krustojumā ik gadu atkārtoti notiek ceļu satiksmes negadījumi, kas aktualizējuši nepieciešamību izvērtēt esošo satiksmes organizāciju un īstenot satiksmes drošības uzlabošanas pasākumus. 
Lai samazinātu ceļu satiksmes negadījumu risku, uzlabotu satiksmes organizāciju un nodrošinātu drošu pārvietošanos visiem satiksmes dalībniekiem, nepieciešams sagatavot ceļu drošības auditu, izstrādāt Rīgas ielas (galvenā autoceļa A6, Rīga - Daugavpils) un Kalna prospekta krustojuma pārbūves tehnisko projektu un veikt citas pakārtotās darbības.
Pašvaldību likuma 4. panta pirmās daļas 3. punktā minētā pašvaldības autonomā funkcija paredz nodrošināt pašvaldības īpašumā esošās satiksmes infrastruktūras attīstības plānošanu, būvniecību, pārbūvi, atjaunošanu, uzturēšanu un pārvaldību. 
Pamatojoties uz Ceļu satiksmes likuma 1. panta pirmās daļas 4. punktu, 4. panta piekto daļu, 6. panta pirmās daļas 6., 12. punktu un Pašvaldību likuma 4. panta pirmās daļas 3. punktu,

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Uldis Skudra), "Pret" – nav, "Atturas" – 3 (Dace Kļaviņa, Mariss Martinsons, Santa Ločmele), "Nepiedalās" – nav,
Ogres novada pašvaldības dome NOLEMJ:

1. [bookmark: _GoBack]Uzdot Ogres novada pašvaldības Centrālās administrācijas Attīstības un plānošanas nodaļai sadarbībā ar Ielu un ceļu uzturēšanas nodaļu satiksmes drošības uzlabošanai Rīgas ielas (galvenā autoceļa A6, Rīga - Daugavpils) un Kalna prospekta krustojumā Ogres valstspilsētā (turpmāk – Projekts) organizēt:
1.1. ceļu drošības audita izstrādi;
1.2. būvniecības ieceres dokumentācijas izstrādi un autoruzraudzību;
1.3. citas ar projekta īstenošanu pakārtotās darbības.
Pēc uzdoto uzdevumu rezultātu izvērtēšanas, sagatavot un noteiktajā kārtībā virzīt izskatīšanai Ogres novada pašvaldības domes Finanšu komitejā lēmuma projektu par finansējuma piešķiršanu Projekta izstrādei.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

